এন এছ চি এন (কে)ই অপহৰণ কৰা বুলি অভিযোগ উঠা অৰুণাচল প্ৰদেশৰ লংডিঙৰ এন পি পি কৰ্মী দুগৰাকীয়ে মুক্তি লাভ কৰিছে আৰু সমষ্টিটোৰ এটা ভোটকেন্দ্ৰত শনিবাৰে অনুষ্ঠিত বিধানসভাৰ পুনৰ ভোটগ্ৰহণ শান্তিপূৰ্ণভাৱে সমাপ্ত হৈছে।
যোৱা ১১ এপ্ৰিলত বিজেপি-এন পি পিৰ সংঘাতৰ বাবে লংডিং পুমাও সমষ্টিৰ অন্তৰ্গত লংখাও ভোটকেন্দ্ৰত ভোটগ্ৰহণ স্থগিত ৰাখি শনিবাৰে পুনৰ ভোটগ্ৰহণ কৰা হৈছিল।
আপং ৱাংচু আৰু য়াটুন ৱাংচু নামৰ অপহৃত কৰ্মী দুজনক যোৱা ১৭ এপ্ৰিলৰ নিশাই মুকলি কৰি দিয়া হৈছিল বুলি শেহতীয়াকৈ জানিব পৰা গৈছে।
নিৰ্বাচনী বৈতৰণী পাৰ হ'বলৈ শাসকীয় বিজেপিৰ একাংশ প্ৰাৰ্থীয়ে নাগা বিদ্ৰোহী সংগঠনটোৰ সৈতে গোপন বুজাবুজি কৰা বুলিও তেওঁ অভিযোগ কৰিছিল।
বাংহামে বিজেপি প্ৰাৰ্থীগৰাকীৰ বিৰুদ্ধে বিহিত ব্যৱস্থা গ্ৰহণৰ দাবী জনাইছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
